b"\n_START_ARTICLE_\nDistricte d'Antrim\n_START_SECTION_\nConsell municipal\n_START_PARAGRAPH_\nEl burg se subdivideix en tres \xc3\xa0rees electorals: Antrim South-East, Antrim North-West i Antrim Town, d'on surten elegits 19 membres. El febrer de 2011 la representaci\xc3\xb3 corresponia als seg\xc3\xbcents partits: 5 Partit Democr\xc3\xa0tic Unionista (DUP), 5 Partit Unionista de l'Ulster (UUP), 3 Sinn F\xc3\xa9in, 3 Alliance Party, 2 Social Democratic and Labour Party (SDLP) i 1 Veu Unionista Tradicional. Les eleccions es convoquen cada quatre anys mitjan\xc3\xa7ant el sistema de representaci\xc3\xb3 proporcional._NEWLINE_D'entre els consellers electes s\xc3\xb3n votats un alcalde i un tinent d'alcalde en la reuni\xc3\xb3 anyal de juny. Per a l'any c\xc3\xadvic 2012/2013 l'alcalde d'Antrim \xc3\xa9s Roy Thompson (DUP) i el tinent d'alcalde Roderick Swann (UUP).\n_START_SECTION_\nEconomia\n_START_PARAGRAPH_\nL'economia de la zona gira al voltant de la construcci\xc3\xb3, la distribuci\xc3\xb3, el transport i l'hostaleria. Compta amb una infraestructura de transport ben desenvolupada que proporciona un f\xc3\xa0cil acc\xc3\xa9s a totes les principals portes d'entrada per Irlanda del Nord i a totes les parts de la regi\xc3\xb3. La ciutat d'Antrim es troba en dos dels principals corredors de transport, el corredor Belfast-Derry i el corredor sud. L'Aeroport Internacional de Belfast es troba dins de la ciutat, nom\xc3\xa9s a 6,4 kil\xc3\xb2metres de la ciutat d'Antrim"